|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 112-19-О/3-3

Дана: 17.05.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 112-19-О -** **Набавка медицинске опреме I за потребе клиника КЦ Војводине**

**ПИТАЊА ПОТЕНЦИЈАЛНИХ ПОНУЂАЧА:**

„Поштовани,

као заинтересовани понуђач за ЈН 112-19-О у складу са чланом 63, став 2 ЗЈН обраћамо Вам се са следећи питањима (сугестијама):

1.       У тачки 9.3 конкурсне документације, стр 42/90 написано је да је најдужи рок за испоруку 60 дана. Молимо Вас да бар за партије 3 - Болнички кревети са душецима, ноћни ормарићи, стречери, терапијска колица и колица за превијање за Клинику за абдоминалну и ендокрину хирургију и партију 6 - Операциони сто за Клинику за ортопедску хирургију и трауматиологију најдужи рок за испоруку буде 90 дана.

Када је у питању партија 3 ради се о обимној испоруци, а код партије 6 о испоруци са специфичним наставцима за операциони сто, предметна опрема се не може унапред набављати, те да не би дошло до кашњења испоруке дајемо сугестију.

Сугестија: **9.3.Захтев у погледу рока (испоруке добара, извршења услуге, извођења радова)**

Наручилац захтева да опрему која је предмет овог уговора добављач испоручи, монтира и пусти у употребу опрему у року од најдуже 60 дана (односно 90 дана када су у питању партије 3 и 6) од дана закључења уговора на основу овог поступка јавне набавке.

**2.** У **12. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА**

Наведено је да је у оквиру понуде потребно доставити обавезујућа писма о намерама за издавање гаранције за добро извршење посла и отклањање грешака у гарантном року за партије 2, 3, 4, 8 и 12.

Као потенцијални понуђач сматрамо да је потпуно непотребно тражење банкарских гаранција како за добро извршење посла, тако и за отклањање грешака у гарантом року (чиме би више од 12 месеци средства изабраних понуђача била блокирана). Плаћање предметне опреме се врши после испоруке.

Сугестија: За све партије да важи једнако правило, односно: **Понуђач који је изабран као најповољнији је дужан да приликом потписивања уговора достави:**

**регистровану бланко меницу и менично овлашћење за извршење уговорне обавезе**, попуњено на износ од 10% укупне вредности уговора без урачунатог ПДВ, која је наплатива у случајевима предвиђеним конкурсном документацијом, тј. у случају да изабрани понуђач не испуњава своје обавезе из уговора.

**регистровану бланко** **меницу и менично овлашћење за отклањање недостатака у гарантном року**, попуњенo на износ од 10% укупне вредности уговора без урачунатог ПДВ, која је наплатива у случајевима предвиђеним конкурсном документацијом, тј. у случају да изабрани понуђач не испуњава своје обавезе из уговора које се односе на отклањање недостатака у гарантном року.

***3.       У 3. ОПИС И ПРЕДМЕТ ЈАВНЕ НАБАВКЕ за партију*** 3 - Болнички кревети са душецима, ноћни ормарићи, стречери, терапијска колица и колица за превијање за Клинику за абдоминалну и ендокрину хирургију, тачке 1.5 и 2.4 гласе: „Ležeća ploča od lako skidajuća dva segmenta, 900mm x 2000mm ± 20mm, a sa ekstenzijom 2200mm ± 20mm (ektenzija ležeće ploče integrisana u ram kreveta)".

У питању су механички једноставни кревети без хидрауличне промене висине. Наручилац у истој јавној набавци, набавља и 23 механичка кревета са хидрауличном променом висине и на њима је предвидео екстензију за изразито високе пацијенте (2200mm ± 20mm) Сугеришемо наручиоцу да из разлога економичности набавке (екстензије увек додатно коштају) и у складу са реалним потребама, одустане од захтева да и кревети из наведене партије 3, буду са екстензијом. Ретко је потребан кревет са екстензијом и сматрамо да се са 23 механичка кревета, код којих ће остати могућност екстензије покрива реална потреба.

**Сугестија:** Тачке 1.5 и 2.4 у Партији 3  Болнички кревети са душецима, ноћни ормарићи, стречери, терапијска колица и колица за превијање за Клинику за абдоминалну и ендокрину хирургију изменити да гласе: „Ležeća ploča od lako skidajuća dva segmenta, 900mm x 2000mm ± 20mm".“

**ОДГОВОРИ НАРУЧИОЦА:**

1.Наручилац прихвата сугестију потенцијалног понуђача, те ће на основу тога приступити измени конкурсне документације у делу који се односи на Захтев у погледу рока испоруке добара.

2.Наручилац прихвата сугестију потенцијалног понуђача, те ће изменити конкурсну документацију у делу који се односи на захтевана средства финансијског обезбеђења.

3. Наручилац остаје при својим захтевима из конкурсне документације.

С поштовањем,

*Комисија за јавну набавку 112-19-О*